87% barnarúma stóðust ekki lágmarkskröfur Niðurstöður könnunar sem Neytendastofa gerði á dögunum leiddu það í ljós að 87% barnarúma standast ekki lágmarkskröfur . ljósmynd / Babyletto Niðurstöður könnunar sem Neytendastofa gerði á dögunum leiddu það í ljós að 87% barnarúma standast ekki lágmarkskröfur . Alls voru 23 barnarimla - og ferðarúm send til prófunar . Niðurstöðurnar sýndu að 87% þeirra stóðust ekki lágmarkskröfur um öryggi . Í flestum tilfellum eða 74% vantaði mikilvægar merkingar eða upplýsingar með rúmunum . „ Einnig komu í ljós hönnunargallar á rúmunum þar sem 30% af þeim voru með of stór bil eða op þar sem hætta var á að barn gæti fest sig og slasast alvarlega . Til að mynda má op eða bil á milli rimla á rúmum ekki vera stærra en 6,5 cm . Ef það er stærra þá er hætta á slysum þar sem höfuð barnsins getur fest . Þá má bil á milli hliðar og dýnu aldrei verða meira en 3 cm . Ef bilið er stærra gæti höfuð barns farið á milli dýnu og rúms þannig að hætta verður á köfnun , “ segir í frétt Neytendastofu um málið . Verkefnið var eftirfylgni átaksverkefnis sem var farið í árið 2015 . Niðurstöður úr átakinu 2015 komu ekki vel út þar sem 80% rúmanna voru talin hættuleg börnum og helmingur þeirra var svo stórhættulegur að þau rúm voru innkölluð . Í kjölfarið var unnið að því að bæta og herða kröfur um öryggi rimla - og ferðarúma . Því taldi Neytendastofa nauðsynlegt að fylgja verkefninu eftir og athuga hvort skýrari kröfur til framleiðslunnar skiluðu sér í öruggari barnarimla - og ferðarúmum . Niðurstöður prófananna voru sendar til framleiðenda . Þeir framleiðendur sem Neytendastofa átti í samskiptum við ætla að lagfæra merkingar og hafa í huga muninn á efninu í rúmunum . Neytendastofa gefur þessar ráðleggingar til neytenda : • Þegar notaðar eru vörur eins og hreiður , bólstraður stuðningur , laus rúmföt , stuðkantar , koddar eða önnur mjúk efni sem geta komið nálægt andliti barns þá geta þau valdið köfnun og / eða ofhitnun . Forðast á einnig að nota bólstraðan stuðning sem heldur barninu í einni svefnstöðu . • Aldrei að kaupa auka dýnu í barnarúm . • Láttu barnið sofa á flötu undirlagi . Ekki láta þau sofa í 10 - 30 gráðu halla eins og í svefnvöggu eða svefnstól , en þegar hafa nokkrar tegundir verið innkallaðar af Amazon , Ebay og ýmsar minni sölusíður hafa hætt sölu á slíkum vörum .